Sjevernoirski sukob
Sjevernoirski sukob (; , dosl. "Nevolje") je bio etničko-nacionalistički sukob u Sjevernoj Irskoj tokom druge polovine 20. vijeka koji je s vremena na vrijeme zahvaćao i dijelove Republike Irske, Engleske i kopnene Evrope. Konflikt, ponekad opisivan gerilskim ratom odnosno sukobom niskog inteziteta, započeo je kasnih 1960-ih i prema mišljenju mnogih okončan je Sporazumom iz Belfasta (ili Sporazum dobrog petka, ) 1998. godine, iako se sporadično nasilje nastavilo i kasnije.

Uzroci sukoba bili su primarno političke naravi, s određenim etničkim ili sektaškim dimenzijama, no nije se radilo o vjerskom sukobu. Ključni razlog izbijanja konflikta bio je ustavni status Sjeverne Irske. Sukobljene strane dijele se na unioniste/lojaliste koji su pretežito protestanti i smatraju se Britancima, odnosno na nacionaliste/republikance koji su etnički Irci i katoličke vjeroispovjesti. Prva strana zalagala se za ostanak Sjeverne Irske u Ujedinjenom Kraljevstvu, a druga za separatizam i stvaranje Ujedinjene Irske (Republika Irska i Sjeverna Irska). Drugi bitan faktor sukoba bio je odnos dviju navedenih strana, jer se potonja smatrala diskriminiranom od strane unionističke vlade i njene policije.

Glavne frakcije u sukobu bile su republikanske paravojske poput Privremene Irske republikanske armije (IRA), Irske nacionalne oslobodilačke armije (INLA), zatim lojalističke paravojske poput Ulsterskih dobrovoljačkih snaga (UVF) i Ulsterskog obrambenog saveza (UDA), te britanske državne snage sigurnosti tj. Britanska vojska i policija RUC. Manju ulogu igrale su i sigurosne snage Republike Irske. U sukobu je poginulo preko 3500 ljudi, od čega 52% civila, 32% članova britanskih sigurosnih snaga, te 16% članova paravojnih skupina. Sveukupno, 60% žrtava ubili su republikanci, 30% lojalisti, a ostalih 10% snage sigurnosti.

Reference

Vanjske veze 

  NI Elections Archive
  NI Conflict Archive on the Internet
  BBC Northern Ireland: The Troubles
  The Troubles – Statistical Analysis

1960-e
1970-e
1980-e
1990-e
Britanski ratovi
Moderni ratovi
Sukob